Diari Oficial de la Generalitat Valenciana


Sumari del DOGV 4321, del 26-08-2002 (2002/8719)

Informació pública de l'alternativa tècnica del programa d'actuació integrada per al desenvolupament dels sòls urbanitzables denominats Benicolada I i Benicolada II.
---------------------------------------------------------------------------------------------------------------------------------------------------------------------

### Dades del document

Número de DOGV
:   4321

Data del DOGV
:   26-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8719


Organisme emissor
:   Ajuntament de Calp

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament dels sòls urbanitzables denominats Benicolada I i Benicolada II. [2002/A8719]
  
Per Decret de l'Alcaldia-Presidència de l'Ajuntament de Calp, amb data 16 de juliol de 2002, es va dictar la resolució següent:
  
«Primer
  
Sotmetre a informació pública les tres alternatives tècniques de propostes formulades per Residencial Benicolada, SL, per als sectors Benicolada I i Benicolada II, i la proposta conjunta per als sectors Benicolada I i II formulada pel senyor Joaquín Morato Sacramento i la mercantil Vista Ifach, SL, amb la documentació presentada, i que són:
  
a) Programa d'actuació integrada, pla parcial, avantprojecte d'urbanització i sol·licitud de cèdula d'urbanització, del sector número 20 del sòl urbanitzable denominat Benicolada I, redactat per l'arquitecte senyor Pérez Guerras.
  
b) Programa d'actuació integrada, pla parcial, avantprojecte d'urbanització i sol·licitud de cèdula d'urbanització, del sector número 21 del sòl urbanitzable denominat Benicolada II, redactat per l'arquitecte senyor Pérez Guerras.
  
c) Programa d'actuació integrada, memòria general, resguard de sol·licitud de cèdula d'urbanització, pla parcial, amb memòria, normes i plànols i avantprojecte d'urbanització, redactat per l'arquitecte senyor Alberto Peñin i l'enginyer Joaquín Luciañes.
  
Segon
  
La present informació pública té caràcter de concurs públic simultani per a la selecció de l'urbanitzador, i s'hi podran presentar alternatives tècniques i al·legacions durant 20 dies comptadors des de la publicació de l'edicte en el Diari Oficial de la Generalitat Valenciana, amb el previ avís als titulars cadastrals al seu domicili fiscal i la publicació en un diari d'informació general editat a la Comunitat Valenciana.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució, els terminis anteriors es prorrogaran per 20 dies addicionals. L'esmentada pròrroga s'anunciarà al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
Cinqué
  
L'acte d'obertura de pliques es realitzarà en la següent data hàbil a la conclusió del termini per a presentar-les.
  
Sisé
  
L'expedient podrà consultar-se als Servicis Tècnics de l'Ajuntament de Calp, situats a la 2a planta, de dilluns a divendres de 09.00 a 14.00 hores.
  
Seté
  
Concloses les operacions anteriors, caldrà emetre l'informe tècnic corresponent.
  
Huité
  
Finalitzades les actuacions anteriors, el Ple de l'Ajuntament podrà aprovar una programa que en definisca els continguts, per elecció d'una alternativa tècnica i una proposició entre les presentades, amb les modificacions parcials que estime oportunes. En el mateix acte podrà adjudicar, motivadament, l'execució del programa aprovat a favor de la persona que haja formulat la proposició juridicoeconòmica i assumit l'alternativa tècnica més adequada per a executar l'actuació.»
  
Cosa que es fa pública en compliment del que establix l'article 46.3 de la vigent Llei Reguladora de l'Activitat Urbanística valenciana.